Here is a page extracted from Wikipedia that may contain CSS, HTML, and a lot of unformatted text.

Title: Lockheed A-12
Content: Lockheed A-12 yera un avión de reconoixencia  de velocidat Mach 3 y vuelo de gran altitut construiu pa l'Achencia Central d'Intelichencia d'os Estaus Unius por  Skunk  Works de  Lockheed, basau en os disenyos de  Clarence "Kelly" Johnson. L'avión estió designau A-12, o dotzeno d'una serie d'esfuerzos de disenyo interno pa "Arcanchel", o nombre en clau interno de l'avión. En 1959, estió seleccionau entre os disenyos  FISH y  Kingfish de  Convair como o ganador d'o Prochecto GUSTO, y estió desembolicau y operau baixo o Prochecto Oxcart. Os representants d'a CIA inicialment afavorioron o disenyo de  Convair por a suya sección transversal de radar mas chicota, pero as especificacions de l'A-12 yeran liucherament millors y o suyo coste prochectau yera muito menor. Os respectivos antecedents d'as interpresas resultoron decisivos. O treballo de  Convair en o B-58 i heba estau plagau de retardos y sobrecostos, mientres que  Lockheed heba produciu l'U-2 a tiempo y por baixo d'o presupuesto. O Lockheed A-12 se produció de 1962 a 1964 y voló de 1963 a 1968.

Estió o  precursor d'o  interceptor  prototipo  YF-12 d'a Fuerza Aeria d'os Estaus Unius y d'o Lockheed SR-71 Blackbird, una variant un poquet mas larga capaz de transportar un  combustible mas pesau y una carga de cameras. L'A-12 prencipió a volar misions en 1967 y a suya misión final estió en mayo de 1968 ; o programa y l'aeronau se retiroron en chunio. O programa se reveló oficialment a meyaus d'o decenio de 1990. Un oficial d'a CIA escribió mas tardi: "Oxcart estió seleccionau d'una lista aleatoria de nombres en clau pa designar iste proyeuto y tot o treballo posterior en l'A-12". L'avión en ell plegó a clamar-se tamién "Cygnus", nombre sucheriu por o piloto Jack  Weeks pa seguir a practica de Lockheed de nombrar a os avions como cuerpos celestes.

Referencias 

Avions de reconoixencia
A-12